Radionica br. 2

**AKM USTANOVE I PITANJA DOSTUPNOSTI GRAĐE/GRADIVA**

Voditeljice:

**Tatjana Šarić**

Hrvatski državni arhiv

[tsaric@arhiv.hr](mailto:tsaric@arhiv.hr)

**Sofija Klarin**

**Renata Petrušić**

Nacionalna i sveučilišna knjižnica u Zagrebu

[sklarin@nsk.hr](mailto:sklarin@nsk.hr); [rpetrusic@nsk.hr](mailto:rpetrusic@nsk.hr)

Radionica će se baviti pitanjima dostupnosti građe/gradiva u AKM ustanovama u svim pojavnim oblicima.

Uz ograničenja opsega digitaliziranja građe zbog nedostatka sredstava i tehničke infrastrukture, na projekte digitalizacije baštinskih ustanova u znatnoj mjeri utječe potreba zaštite autorskog prava, nedostatak podataka o nositeljima autorskih prava, ali i nedovoljno poznavanje zakonskih odredbi koje reguliraju ovo područje. U kontekstu nedavnih izmjena i dopuna Zakona o autorskom pravu i srodnim pravima (NN br. 127/2014) u Republici Hrvatskoj radi primjene Direktive 2012/28/EU Europskog parlamenta o određenim dozvoljenim korištenjima djela siročadi, u radionici će se prikazati ograničenja i mogućnosti novih odredbi, prikazati obveze ustanova koja digitaliziraju djela koja su pod zaštitom autorskog prava, predstaviti Baza podataka djela siročadi te raspraviti otvorena pitanja vezana uz postojeću legislativu i potrebne promjene u autorskopravnome zakonodavstvu.

Poseban dio radionice problematizirat će pitanja dostupnosti raznovrsnog arhivskog gradiva s obzirom na interes javnosti s jedne strane te arhivsko zakonodavstvo s druge. Zakonska ograničenja dostupnosti pojedinih vrsta gradiva povezana su i s objavom digitaliziranog gradiva online. U sklopu radionice specificirat će se i problematika ograničene dostupnosti gradiva u području autorskih prava što se učestalo pojavljuje poglavito u arhivskom gradivu obitelji i pojedinaca.